b"\n_START_ARTICLE_\nTiziana Colusso\n_START_SECTION_\nBiografie\n_START_PARAGRAPH_\nAbsolvent\xc4\x83 de filologie, cu studii la Universitatea din Roma \xc8\x99i la Universitatea Paris-Sorbonne, Paris IV, Fran\xc8\x9ba \xe2\x80\x93 unde a ob\xc8\x9binut o diplom\xc4\x83 de studii aprofundate (DEA)  \xc3\xaen literatur\xc4\x83 comparat\xc4\x83._NEWLINE_Din 2001, este responsabila departamentului de proiecte interna\xc8\x9bionale al Sindicatul Na\xc8\x9bional al Scriitorilor (Sindacato Nazionale Scrittori)._NEWLINE_\xc3\x8encep\xc3\xa2nd cu octombrie 2005, a fost aleas\xc4\x83  \xc3\xaen Comitetul Congresului European al Scriitorilor (European Writers\xe2\x80\x99 Congress), care are sediul la Bruxelles. \xc3\x8en iunie 2009, a fost realeasa pentru un mandat de \xc3\xaenca doi ani.\n_START_SECTION_\nColabor\xc4\x83ri\n_START_PARAGRAPH_\nTiziana Colusso a contribuit cu texte despre autori francezi \xc8\x99i italieni la realizarea enciclopediei Le Muse, Edizioni De Agostini. \xc3\x8en prezent, colaboreaz\xc4\x83 la revistele Fermenti, Le reti di Dedalus, Buddismo & Societ\xc3\xa0 \xc8\x99i Vivaverdi (Societ\xc3\xa0 Italiana Autori ed Editori)._NEWLINE_Secven\xc8\x9ba intitulat\xc4\x83 Lettre \xc3\xa0 Sa\xc3\xafda (Scrisoare pentru Saida) a filmului de lungmetraj Due come noi, non dei migliori (Doi ca noi, nu dintre cei mai buni) - realizat de Stefano Grossi, produc\xc8\x9bie Metafilm, distribu\xc8\x9bie Istituto Luce, 1998 - a fost inspirat\xc4\x83 de nuvela Yusuf, publicat\xc4\x83 de Tiziana Colusso \xc3\xaen revista Foreste Sommerse.\n_START_SECTION_\nTraduceri\n_START_PARAGRAPH_\nA tradus mai multe volume din francez\xc4\x83 \xc8\x99i englez\xc4\x83, printre care romanul La r\xc3\xa9pudiation de Rachid Boujedra - Il ripudio (Repudierea), prefat\xc4\x83 de Toni Maraini, Edizioni Lavoro, Roma, 1993 \xc8\x99i Classical Mythology de A.R.Hope Moncrieff - Mitologia classica (Mitologia clasic\xc4\x83), Gremese/L'airone, Roma, 1993.\n_START_SECTION_\nEveneminte culturale\n_START_PARAGRAPH_\nTiziana Colusso a organizat numeroase evenemente culturale, printre care \xc8\x99i masa rotund\xc4\x83 european\xc4\x83 - Marguerite Yourcenar: una scrittura oltre confine la Biblioteca Villa Mercede di Roma, sub auspiciile Sindicatului Na\xc8\x9bional al Scriitorilor \xc8\x99i ale Congresului European al Scriitorilor \xc3\xaen cadrul ceremoniilor oficiale desf\xc4\x83\xc8\x99urate la Prim\xc4\x83ria Romei cu ocazia centenarului na\xc8\x99terii scriitoarei Margarite Yourcenar \xc3\xaen 2003"